[{"text_idx": "#000003", "text": "Gan y bydd yr orsaf drenau newydd yn agor ym mis Mehefin fe aethom ni draw i Gorwen i weld beth arall sydd ar gael yno."}, {"text_idx": "#000004", "text": "Tref farchnad ddeniadol fechan yw Corwen wedi ei lleoli wrth droed Mynyddoedd y Berwyn ym mhen Gorllewinol Dyffryn Dyfrdwy, sy\u2019n rhan o Ardal o Harddwch Naturiol Eithriadol Bryniau Clwyd a Dyffryn Dyfrdwy, ger Afon Dyfrdwy. Mae Corwen wedi ei lleoli mewn safle strategol yng Ngogledd Cymru. Mae hanes yn dangos bod y Rhufeiniad wedi bod yng Nghorwen, ac yna seintiau o\u2019r chweched ganrif, byddinoedd yn llifo i mewn ac yn amddiffyn, porthmyn yn gyrru eu da byw a theithwyr y goets fawr Fictoraidd. Felly mae \u201cCroesffordd i Gymru\u201d wedi hen arfer croesawu teithwyr. Erbyn heddiw mae gan Gorwen lawer i\u2019w gynnig i\u2019r ymwelydd a\u0302\u2019r gofynion uchaf, mae\u2019n dawelach na Llangollen sydd gerllaw. Os ydych chi\u2019n ffafrio lleoliad mwy tawel gyda llai o brysurdeb na\u2019n trefi mwy enwog, yna fe fyddwch chi wrth eich bodd yng Nghorwen. Gyda dau faes parcio am ddim \u2013 un wrth yr hen orsaf a\u2019r llall y tu o\u0302l i Ganolfan Fi a llawer o le ym maes Parcio Lo\u0302n Las fe ddewch chi o hyd i le parcio yn ddidrafferth. Mae Cyfnewidfa Bws Corwen yn sicrhau bod Corwen yn parhau i fod yn ganolbwynt pwysig er mwyn teithio Cymru yn gynaliadwy."}, {"text_idx": "#000005", "text": "Fe wnaethon ni benderfynu parcio y tu o\u0302l i Ganolfan Fi a cherdded i mewn i\u2019r dref. O\u2019n blaenau ni roedd adeilad diddorol hanesyddol o\u2019r enw Corwen Manor. Wyrcws i bobl dlawd a\u0302 dyledion yn y gymuned a adeiladwyd yn o\u0302l yn 1840 ydyw. Yn gyferbyniad i\u2019r bobl oedd yn byw yna, mae\u2019n adeilad crand iawn a adeiladwyd ar ddyluniad croes. Mae bellach yn siop grefftau ac offer pysgota ac ystafell de. Fe gewch chi olwg aderyn os ddechreuwch i ddringo Pen y Pigyn."}, {"text_idx": "#000006", "text": "Gyferbyn a\u0302 Corwen Manor, mewn hen gapel y mae Amgueddfa Corwen, sy\u2019n cael ei redeg gan grw\u0302p o wirfoddolwyr brwdfrydig. Mae yna arddangosfa ddiddorol am yr hen chwarel yng Nglyndyfrwy, yn ogystal a\u0302\u2019r tre\u0302n a\u2019r arwr lleol, yn wir arwr Cymru, Owain Glyndw\u0302r, gyda mannequin maint llawn wedi\u2019i wisgo yn ei arfbais drawiadol."}, {"text_idx": "#000007", "text": "Os ydych chi\u2019n hoffi crwydro o amgylch y siopau, mae yna ddetholiad diddorol yng Nghorwen, yn ogystal a\u0302 siop fwyd, siop flodau a siop cigydd a siop anrhegion hyfryd Pethau Tlws sy\u2019n arbenigo mewn cynnyrch Cymreig."}, {"text_idx": "#000008", "text": "Mae hi hefyd yn nefoedd i\u2019r rhai sy\u2019n caru pethau rhad, mae yna rywfaint o siopau ail law ar y sgwa\u0302r a siop hen bethau ac os hoffech chi edrych yn fwy trylwyr fe ddewch chi o hyd i Vintage Homes Styles Emporium sydd wedi\u2019i leoli dros ddau lawr, mae\u2019n ofod enfawr sy\u2019n llawn trysorau sy\u2019n cael ei redeg gan Carol Styles. Mae\u2019r stoc yn newid yn gyson ac mae\u2019n llawn trugareddau diddorol gyda rhyw deimlad o farchnad Ffrengig y tu mewn. Fe allwch chi hyd yn oed gael coffi tra byddwch chi\u2019n chwilota ac mae croeso i gw\u0302n."}, {"text_idx": "#000009", "text": "Ydym ni eisoes wedi so\u0302n am Owain Glyndw\u0302r? Fe ddylai Corwen fod yn falch iawn, a dwi\u2019n siw\u0302r ei fod yn falch o fod yn gartref i Dywysog Cymru a fu\u2019n gwrthryfela yn erbyn tirfeddianwyr o Loegr a fu\u2019n llywodraethu dros Gymru yn o\u0302l yn yr 14eg Ganrif. Mae o\u2019n symbol o annibyniaeth Gymreig ac mae cerflun bendigedig o Owain a\u2019i geffyl a\u2019i gleddyf wedi\u2019i godi mewn gwaedd o wrthryfel i\u2019w weld ar sgwa\u0302r y dref yng Nghorwen. Yn o\u0302l lle\u0302n gwerin lleol, taflodd Owain ei gleddyf mewn rhwystredigaeth o gopa Pen y Pigyn, safle uchel sydd yn edrych i lawr draws y dref. Os edrychwch chi\u2019n ofalus ar gefn Eglwys Sant Mael a Sullien fe welwch chi\u2019r tolc a greodd y cleddyf. Tra byddwch chi yn y fynwent, efallai y dewch chi ar draws cerrig rhyfedd naill ochr i\u2019r llwybr. Cerrig penlinio yw\u2019r rhain i ferched yn eu crinolinau o\u2019r dyddiau a fu a charreg fedd eithaf barddol i yrrwr peiriant."}, {"text_idx": "#000010", "text": "Mae hyn yn ein harwain ni\u2019n dwt at y datblygiad newydd yng Ngorsaf Corwen. Mae Corwen wedi bod yn aros am dre\u0302n ers peth amser. O\u2019r diwedd ar o\u0302l blynyddoedd lawer o waith caled gan wirfoddolwyr a chwblhau prosiect Cronfa Lefelu i Fyny\u2019r, mae\u2019r orsaf newydd yn barod i groesawu ymwelwyr.. Bydd pedwar diwrnod o ddathliadau arbennig yn nodi agoriad swyddogol gorsaf Corwen yn ystod wythnos gyntaf mis Mehefin. Yr uchafbwynt fydd gweld tre\u0302n ste\u0302m arbennig yn cyrraedd a fydd yn cludo nifer o westeion pwysig ar hyd y lein o Garrog i weld y seremoni agoriadol ffurfiol ddydd Gwener 2 Mehefin. Bydd dydd Sadwrn a dydd Sul yn croesawu\u2019r cyhoedd gyda ddigwyddiadau gala cyhoeddus, amserlen ddwys o wasanaethau a fydd yn cael eu tynnu gan ste\u0302m, disel a rheilgeir dros dri diwrnod, arddangosiadau arbennig a dadorchuddio model coffaol arbennig. Fe fydd agor yr orsaf yn dod a\u0302 theithwyr tre\u0302n yn o\u0302l i ganol Corwen ar o\u0302l seibiant o sawl degawd. Mae rhagor o wybodaeth am y dathliadau sydd wedi\u2019u cynllunio ar gael yma."}, {"text_idx": "#000012", "text": "Petaech chi eisiau mynd am dro i gael golwg well o\u2019r dref sydd eisoes a\u0302 statws \u2018Croesawu Cerddwyr\u2019, beth am roi cynnig ar Lwybr y Dagr, i fyny at ardal o\u2019r enw \u2018Sexton\u2019 lle dewch chi ar draws ffrwd dros gerrig camu hynafol neu fe allwch chi barhau i fyny Pen Y Pigyn, i fwynhau golygfeydd gwych o Gorwen a sylwi ar y gwrthrychau mawr a adawyd gan y cawr ar ei ffordd i fyny."}, {"text_idx": "#000013", "text": "Os ydych chi\u2019n teimlo\u2019n fwy egni\u0308ol mae yna daith gerdded hyfryd o\u2019r enw Liberty Hall (adfail o hen borthdy hela) sydd yn eich cymryd i fyny a dros rostir ac yn o\u0302l i lawr i Gynwyd trwy goedwigoedd a rhaeadrau. Yna fe allwch chi gerdded yn o\u0302l i Gorwen ar hyd yr hen reilffordd sydd bellach yn llwybr hyfryd ger Afon Dyfrdwy. Gallwch lawrlwytho\u2019r map a\u2019r llwybr yma."}, {"text_idx": "#000014", "text": "Gyferbyn a\u0302 Phen y Pigyn mae Caer Drewyn a bryngaer hynafol o\u2019r Oes Haearn. Yn o\u0302l pob tebyg, cafodd ei ddefnyddio gan y Rhufeiniad i dyfu gwinllannoedd, gan roi ei enw \u2018Drewyn\u2019, sydd wedi newid rhywfaint o \u2018Drewin\u2019. Lleoliad rhagorol arall i weld y se\u0302r ar noson dywyll unwaith y flwyddyn yn ystod \u2018Perseid\u2019 Awst cawod meteor gallwch ymuno a\u0302 Cheidwaid Cefn Gwald sydd yn trefnu teithiau cerdded dywysedig ac yn cynnig matiau rwber i chi orwedd arnynt i wylio\u2019r awyr dywyll sydd wedi ennill gwobrau, a hyd yn oed mwynhau cyflenwad o siocled poeth a theisen."}, {"text_idx": "#000015", "text": "Unigolyn yn cau careiau ei esgidiau ar fryngaer Caer Drewyn wrth i\u2019r wawr dorri\nMae yn ddigonedd o lefydd diddorol i aros ynddynt yng Nghorwen yn cynnwys Hen Fanc a Hen Orsaf Heddlu sydd bellach yn llety moethus. Os ydych chi\u2019n chwilio am gynnyrch lleol heblaw\u2019r cigydd a delicatessen yn y dref, mae fferm a chaffi organig Rhug, ar y cyrion, sydd a\u0302 chynnyrch hyfryd o safon sy\u2019n cael eu hallforio i fwytai ar draws y byd am eu safon uchel, bwyty gyrru drwodd a Byrgyrs Bual."}, {"text_idx": "#000016", "text": "I\u2019r rheini sydd a\u0302 diddordeb mewn treftadaeth gyda rhywfaint o grefydd, mae yna ddwy enghraifft wych o\u2019r rhain ar gyrion Corwen sydd bellach yn cael eu rhedeg gan Cadw. Mae Capel Rhug ac Eglwys Llangar, yn wahanol iawn o ran steil a phresenoldeb, ond mae\u2019r ddau yr un mor hyfryd. Felly os ydych chi\u2019n chwilio am ymweliad gydag ymdeimlad o hanes ac yn dymuno ymdrochi eich hun yn un o dirweddau a ddiogelir hyfrytaf Prydain, mewn llecyn tawelach, beth am ymweld a\u0302 Chorwen."}, {"text_idx": "#000017", "text": "Y tu mewn i Gapel Rhug"}, {"text_idx": "#000018", "text": "Mae nythfa o fo\u0302r-wenoliaid bach Sir Ddinbych wedi dychwelyd i nythu dros yr haf.\nSyniadau am deithiau cerdded gan y bobl sy'n byw ac yn gweithio yma. Rhif 5 a 6 - o amgylch y Rhyl"}, {"text_idx": "#000021", "text": "Atyniadau, Gweithgareddau, staycation, Treftadaeth, Ysbrydoliaeth"}, {"text_idx": "#000024", "text": "Gyda'i gilydd, mae Wrecsam, Sir y Fflint a Sir Ddinbych yn cynnig profiad gwych i ymwelwyr yng Ngogledd Ddwyrain Cymru, gyda mo\u0302r a mynyddoedd, hanes a chelf gyfoes, ac amrywiaeth o ddigwyddiadau arbennig i'r teulu cyfan i mwynhau."}]